Washington, takim për Maqedoninë
Lidhja shqiptaro-amerikane e Z. Dioguardi ftoi disa anëtarë të Kongresit amerikan për t'i informuar mbi gjendjen e shqiptarëve në Maqedoni
Lidhja qytetare Shqiptaro-Amerikane organizoi dje një takim për të informuar disa anëtarë të Kongresit amerikan mbi gjendjen në Maqedoni. Takimi u zhvillua ndërkohë që vemendja e Kongresit amerikan është përqendruar te rreziku që përbën ISIS, shteti islamik si dhe te gjendja në Ukrainë. Tre anëtarë me ndikim të Dhomës së Përfaqësuesve, Ed Royce, Ileana Ros-Lehtinen dhe Dana Rohrabacher, morën pjesë në takimin e organizuar nga Lidhja Qytetare Shqiptaro-Amerikane. Zonja Ros-Lehtinen, ish-kryetare e komisionit të Dhomës për Marrëdhëniet me Jashtë, e përgëzoi Maqedoninë për zgjedhjet parlamentare të zhvilluara në muajin prill. Ajo tha se megjithëse Maqedonia është një ndër vendet më të varfëra të Evropës Juglindore, ajo ka mundur të arrijë rritje ekonomike të qëndrueshme. Zonja Ileana Ros-Lehtinen, përgëzoi Maqedoninë edhe për faktin që ka ndihmuar me trupa koalicionin ndërkombëtar në Irak dhe Afganistan në të kaluarën. Por ajo tha se do të dëshironte të dëgjonte se ç'mendojnë vetë shqiptarët e Maqedonisë: Por Shirely Cloyes-Dioguardi e Lidhjes Qytetare Shqiptaro-Amerikane e shikon ndryshe çështjen. Ajo thotë se tani vemendja e Kongresit amerikan është përqendruar te rreziku që përfaqëson ISIS, dhe kjo mund të bëjë që problemet në Maqedoni të lihen mënjanë dhe të acarohen më tej. Ajo tha se marrëveshja e Ohrit e nënshkruar në vitin 2001 nga SHBA dhe NATO-ja me udhëheqësit e partive shqiptare dhe maqedonase nuk po funksionon. tha zonja Dioguardi. Ajo veçoi dënimet me burgim të përjetshëm të dhëna në muajin korrik kundër shqiptarëve të akuzuar për vrasjen e pesë peshkatarëve maqedonas. Ky gjyq, tha ajo, u bë pa paraqitur ndonjë dëshmi dhe shërbeu si shkëndijë për revoltën e shqiptarëve në Shkup. Zonja Dioguardi tha se SHBA duhet të tregojnë më shumë vemendje: tha zonja Dioguardi. Lidhja Qytetare Shqiptaro-Amerikane, e drejtuar nga bashkëshorti i saj, ish-kongresmeni Joe DioGuardi, është një organizatë lobiste që punon për çështjet shqiptare dhe përpiqet të ndikojë tek anëtarët e Kongresit amerikan. Ramazan Hajdini, shqiptar nga shteti Wisconsin, foli për problemet etnike në Maqedoni dhe mori si shembull ku siç tha ai, një familje shqiptare prej 16 anëtarësh në fshatin Radishan, e cila, siç tha ai, ishte sulmuar vazhdimisht nga pjestarë të komunitetit maqedonas. tha zoti Hajdini. Destan Aliu, shqiptar nga shteti Iowa, tha se shqiptarët në Maqedoni kërkojnë barazi. tha zoti Aliu. Në takim erdhi edhe kongresmeni Ed Royce, kryetar i Komisionit të Punëve të Jashtme në Dhomën e Përfaqësuesve. Ai tërhoqi vemendjen që shqiptarët të kenë kujdes radikalizmin. tha zoti Royce. Agim Aliçkaj, veprimtar nga New Yorku tha se ndihma e Shteteve të Bashkuara është me rëndësi. tha zoti Aliçkaj.